

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.507**

 (prot.Nr.40, 30.§)

**Par zemes gabala Raiņa ielā 1, Daugavpilī,**

**domājamo daļu pārdošanu**

Pamatojoties uz likuma “Par pašvaldībām” 21.panta 1.daļas 17.punktu, Publiskas personas mantas atsavināšanas likuma 4.panta ceturtās daļas 4.punktu, 8.panta trešo un septīto daļu, 36.panta trešo daļu, 37.panta pirmās daļas 4.punktu, 41.panta otro daļu, Daugavpils pilsētas domes 2019.gada 15.augusta lēmumu Nr.500, 2019.gada 24.oktobra lēmumu Nr.661, ņemot vērā dzīvokļa Nr.8 un neapdzīvojamās telpas Nr.1A daļas Raiņa ielā 1, Daugavpilī, īpašnieka iesniegumu (reģistrēts Daugavpils pilsētas domē 11.09.2020. ar Nr.1088/1.2.-16), atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Pārdot dzīvojamās mājas Raiņa ielā 1, Daugavpilī, dzīvokļa Nr.8 un neapdzīvojamās telpas Nr.1A daļas īpašniekam dzīvojamai mājai Raiņa ielā 1, Daugavpilī, piesaistītā zemes gabala 752 m² platībā, kadastra Nr.0500 001 6601, 8806/155160 domājamās daļas par nosacīto cenu 465,39 EUR (četri simti sešdesmit pieci euro 39 centi):

 - zemes gabala 736/15516 domājamās daļas, kas attiecas dzīvoklim Nr.8, nosacītā cena 388,97 EUR (trīs simti astoņdesmit astoņi euro 97 centi);

 - zemes gabala 1446/155160 domājamo daļu, kas attiecas neapdzīvojamās telpas Nr.1A daļai, nosacītā cena 76,42 EUR (septiņdesmit seši euro 42 centi).

 2. Pircējam pērkot zemes gabala domājamās daļas uz nomaksu:

 2.1. jāsamaksā pirmā iemaksa (avanss) 10% apmērā no pirkuma maksas;

 2.2. par atlikto maksājumu jāsamaksā – 6% gadā;

 2.3. nomaksas termiņš nedrīkst būt lielāks par pieciem gadiem no pirkuma līguma noslēgšanas dienas;

 2.4. zemes nomas maksu par zemes gabala domājamo daļu lietošanu jāmaksā līdz Pircēja īpašuma tiesību nostiprināšanai zemesgrāmatā;

 2.5. līdz pirkuma maksas pilnīgai samaksai zemes gabala domājamo daļu ieguvējam nav tiesību atsavināt iegūto nekustamo īpašumu, kā arī nostiprināt īpašuma tiesības uz iegūto nekustamo īpašumu zemesgramatā.

 3. Līdzekļus, kas tiks iegūti par atsavināmo objektu ieskaitīt Daugavpils pilsētas pašvaldības budžetā.

 4. Daugavpils pilsētas domes Centralizētajai grāmatvedībai pēc pirkuma līguma noslēgšanas norakstīt no Daugavpils pilsētas pašvaldības bilances zemes gabala ar kadastra Nr.05000016601 Raiņa ielā 1, Daugavpilī, attiecīgās domājamās daļas un kopā ar Īpašuma pārvaldīšanas departamentu nodot tās ar pieņemšanas – nodošanas aktu Pircējam.

Domes priekšsēdētājs *(personiskais paraksts)* I.Prelatovs